Hlakisa Bohlokoa ba Taba — Watchtower ONLINE LIBRARY
th khao. 13 leq. 16
Hlakisa Bohlokoa ba Taba
Ikitlaetse ho Bala le ho Ruta
Selelekela se Hapang Bamameli
Finyella Lipelo Tsa Bamameli
Taba e Ruta Bamameli
NTLHA-KHOLO: Thusa bamameli hore ba utloisise hore na taba eo u buang ka eona e ba ama joang, u be u ba hlalosetse hore na ba lokela ho etsa’ng ka seo ba ithutang sona.
KE’NG SEO U LOKELANG HO SE ETSA?
Nahana ka bamameli ba hao. Nahana hore na ke hobane’ng ha bamameli ba lokela ho utloa taba ena le hore na ba ka thusoa ke’ng ka ho khetheha.
Nako le nako hlalosetsa bamameli hore na ba lokela ho etsa’ng. Li tloha feela e mong le e mong ea mametseng o lokela hore, ‘Taba ena e tla nthusa.’ Hlakisa hore na ntlha ka ’ngoe ea sehlooho e ka sebetsa joang. Toba taba.
Hlalosa melao-motheo ea Bibele ka tsela e lerato le e mofuthu. Ho e-na le ho siea bamameli ba otloa ke letsoalo, matlafatsa tsela eo ba ratang Jehova ka eona le tumelo ea bona, u kholisehile hore ba tla etsa se nepahetseng.
Ha u itokisetsa ho ea tšimong, fumana hore na ho buuoa ka’ng litabeng le hore na ke’ng eo batho ba ka thabelang ho utloa ka eona. Fetola moqoqo oa hao hore o lumellane le boemo ka nako eo. Botsa ka bohlale lipotso tse ka etsang hore batho ba bue ka lintho tseo ba amehileng ka tsona. Mamela ka hloko ha ba araba e be o fetola moqoqo hore o lumellane le seo ba se buang.